CELEX: 32013R1389
Language: sk
Date: 2013-12-16 00:00:00
Title: Nariadenie Rady (EÚ) č. 1389/2013 zo 16. decembra 2013 , ktorým sa mení nariadenie Rady (EÚ) č. 1258/2012 o rozdelení rybolovných možností na základe Protokolu dohodnutého medzi Európskou úniou a Madagaskarskou republikou, ktorým sa stanovujú rybolovné možnosti a finančný príspevok podľa platnej Dohody o partnerstve v sektore rybolovu medzi týmito dvoma stranami

21.12.2013   
            
            
               SK
            
            
               Úradný vestník Európskej únie
            
            
               L 349/24
            
         NARIADENIE RADY (EÚ) č. 1389/2013
   zo 16. decembra 2013,
   ktorým sa mení nariadenie Rady (EÚ) č. 1258/2012 o rozdelení rybolovných možností na základe Protokolu dohodnutého medzi Európskou úniou a Madagaskarskou republikou, ktorým sa stanovujú rybolovné možnosti a finančný príspevok podľa platnej Dohody o partnerstve v sektore rybolovu medzi týmito dvoma stranami
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 3,
   so zreteľom na návrh Európskej komisie,
   keďže:
   
               (1)
            
            
               Rada 15. novembra 2007 prijala nariadenie (ES) č. 31/2008 o uzavretí Dohody o partnerstve v sektore rybolovu medzi Európskym spoločenstvom a Madagaskarskou republikou (1) (ďalej len „dohoda o partnerstve“).
            
         
               (2)
            
            
               Nový protokol, ktorým sa stanovujú rybolovné možnosti a finančný príspevok podľa dohody o partnerstve (ďalej len „nový protokol“) sa priebežne vykonával od 1. januára 2013. Na základe nového protokolu sa plavidlám Únie udeľujú rybolovné možnosti vo vodách, ktoré patria pod zvrchovanosť alebo súdnu právomoc Madagaskarej republiky, pokiaľ ide o rybolovné záležitosti. Rozdelenie rybolovných možností udelených Únii podľa nového protokolu sa ustanovilo nariadením Rady (EÚ) č. 1258/2012 (2).
            
         
               (3)
            
            
               Dňa 26. septembra 2012 zmiešaná komisia vytvorená v súlade s článkom 9 dohody o partnerstve preskúmala problém žralokov ulovených v súvislosti s loviskami, ktoré riadi Komisia pre tuniaky z Indického oceánu (IOTC), v uznesení 05/05 uvedenej komisie sa upravuje ochrana týchto žralokov a hospodárenie s nimi a ich výlov je v rámci tejto dohody povolený. Na základe záznamoch o úlovkoch dlhými lovnými šnúrami za obdobie 2007 – 2011 o úlovkoch plavidiel, ktoré smeli loviť podľa predchádzajúceho protokolu k dohode o partnerstve. Na základe týchto záznamov, ktoré potvrdili aj príslušné vedecké inštitúcie, sa obe strany dohodli, že je vhodné od 1. januára 2014 do 31. decembra 2014 uložiť takýmto plavidlám obmedzenie výlovu žralokov, a to vo výške 200 ton ročne. Tým sa zmrazí rybolovný tlak na populácie žralokov v súlade s odporúčaniami vedeckého výboru Komisie pre tuniaky z Indického oceánu.
            
         
               (4)
            
            
               Vzhľadom na rokovania v rámci spoločného výboru, mal by sa obmedziť a stanoviť spôsob rozdelenia úlovkov žralokov medzi členské štáty na obdobie vykonávania nového protokolu. Nariadenie (EÚ) č. 1258/2012 by sa preto malo zmeniť.
            
         
               (5)
            
            
               Podľa článku 20 ods. 5 nariadenia Rady (ES) č. 2371/2002 (3) členské štáty, ktorých plavidlá smú loviť podľa nariadenia (EÚ) č. 1258/2012, si môžu úplne alebo sčasti vymieňať celé rybolovné možnosti, ktoré sú im pridelené na žraloky.
            
         
               (6)
            
            
               Toto nariadenie by sa malo uplatňovať od 1. januára 2014,
            
         PRIJALA TOTO NARIADENIE:
   Článok 1
   V článku 1 nariadenia Rady (EÚ) č. 1258/2012 sa dopĺňa tento odsek:
   
      “1a.   Rybolovné možnosti pre lov dlhými lovnými šnúrami, pokiaľ ide o výlov žralokov ulovených v súvislosti s loviskami, ktoré riadi Komisia pre tuniaky z Indického oceánu, sa stanovuje na 200 ton ročne. Táto tonáž sa medzi členské štáty rozdeľuje takto:
      
                  Členský štát
               
               
                  Tony
               
            
                  Španielsko
               
               
                  166
               
            
                  Portugalsko
               
               
                  27
               
            
                  Francúzsko
               
               
                  7
               
            
                  Spojené kráľovstvo
               
               
                  0
               
            
                  Spolu
               
               
                  200”
               
            
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. decembra 2013
      
         
            Za Radu
         
         
            predseda
         
         V. JUKNA
      
   
   
      (1)  Ú. v. EÚ L 331, 17.12.2007, s. 7.
   
      (2)  Nariadenie Rady (EÚ) č. 1258/2012 z 28. novembra 2012 o rozdelení rybolovných možností na základe protokolu dohodnutého medzi Európskou úniou a Madagaskarskou republikou, ktorým sa stanovujú rybolovné možnosti a finančný príspevok podľa platnej dohody o partnerstve v sektore rybolovu medzi týmito dvoma stranami (Ú. v. EÚ L 361, 31.12.2012, s. 85).
   
      (3)  Nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (Ú. v. ES L 358, 31.12.2002, s. 59).